Cornumutila

Cornumutila er en slekt av biller som hører til underfamilien blomsterbukker i den artsrike familien trebukker.

Utseende 
Middelsstore (8-13 millimeter), slanke, brunsvarte trebukker, hver dekkvinge med en gul eller oransje lengdestripe. Antennene er noe kortere enn kroppen hos hunnen, litt lengre enn kroppen hos hannen, tynne. Pronotum er nesten firkantet, rundet innsnevret foran. Dekkvingene er jevnbrede. Beina er middels lange og tynne, rødlige.

Levevis 
Larvene utvikler seg i død ved av bartrær, vanligvis i døde deler på ellers levende trær,  fortrinnsvis gran, utviklingen tar tre år. Disse artene lever i høyereliggende skoger. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Slekten er utbredt fra Mellom-Europa og østover til Stillehavet. Artene er regnet som sjeldne.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Cornumutila Letzner, 1844
 Cornumutila lineata Letzner, 1844
 Cornumutila quadrivittata (Gebler, 1830)

Kilder 
 Nettside om Cornumutila lineata
 Cerambycidae of the World - Lepturini

Eksterne lenker 
 
 
 Worldwide Cerambycoidea Photo Gallery - Lepturinae  Stort bildegalleri.
 Bildegalleri, Palearktiske arter 

Lepturinae
Biller formelt beskrevet i 1844
Dyr formelt beskrevet av Karl Wilhelm Letzner